ཟུར་བཀའ་
ལྟར་གནང་ཞིང་ཡང་གྲུབ་ཆེན་ལ་སྤྱི་བཀའ་ལྟར་བྱས་ཏེ་སྟབས་གཅིག་ཏུ་བསྐུར་ཆོག་པའི་
. 312 ---

༄༄༅། མི་ཏྲའི་དཀྱིལ་འཁོར་དྲུག་ཅུ་རེ་ལྔའི་དབང་བསྐུར་སྐབས་ཀྱི་གསུང་བཤད་ཟིན་བྲིས་བཞུགས་སོ།།
གནང་བ་མཛད་པ་ཡིན། དེ་ལྟ་བུའི་གྲུབ་ཆེན་དེ་སློབ་དཔོན་ཨ་བྷྱ་ཀ་ར་དང་དུས་མཚུངས་
པར་ཀུན་མཁྱེན་ྋགོང་མས་གསུངས་པས་དེ་ལྟར་ན་ཧ་ཅང་མི་སྔ། ལམ་རིམ་ཆེན་མོ་སོགས་
ན་རྣལ་འབྱོར་གྱིས་(གྱི་)དབང་ཕྱུག་ཤྲི་ཛ་ག་ཏཱ་མི་ཏྱ་ཨ་(༢༩ན)ནནྟ་ཞེས་ཡོད་པའང་གྲུབ་
ཆེན་འདིའི་མཚན་གྱི་རྣམ་གྲངས་ཡིན་ཅིང་། : དེ་བོད་སྐད་ལ་བསྒྱུར་ན་དཔལ་འགྲོ་བའི་
བཤེས་གཉེན་ཟེར་བ་རེད།
གྲུབ་ཆེན་དེ་ལ་གསར་ཕྱོགས་དང་རྙིང་ཕྱོགས་ཀྱི་རྣམ་ཐར་མང་ཡང་གསར་ཕྱོགས་ཀྱིས་
(ཀྱི་)དབང་དུ་བྱས་ན་ངོ་མཚར་བའི་གཏམ་བཅོ་བརྒྱད་དུ་གྲགས་པ་སོགས་ཡོད་ལ། གྲུབ་
ཆེན་ཏེ་ལོ་བའི་དངོས་སློབ་རོལ་བའི་རྡོ་རྗེ་ཞེས་བྱ་བ་ཞིག་གིས་རྗེས་སུ་བཟུང་སྟེ། ཐུགས་
རྗེ་ཆེན་པོ་ཁ་སཱར་པ་ཎི་ལོ་བཅུ་གཉིས་ལ་བསྒོམ་པས་ཞལ་མངོན་སུམ་དུ་གཟིགས་ཏེ་ཆོས་
མང་བོ་གསན་ཅིང་མཆོག་གི་དངོས་གྲུབ་བརྙེས་པ་དང་པོ། ལྷ་མོ་རལ་གཅིག་མས་རྗེས་
སུ་བཟུང་སྟེ་གང་འདོད་ཐམས་ཅད་ཤིང་སྟན་མདུན་དུ་བྱས་ཏེ་གསོལ་བ་བཏབ་པ་ཙམ་
གྱིས་ལྷ་མོ་དེས་སྒྲུབ་པར་མཛད་པ་གཉིས་པ། ཨོ་ཏན་བུ་(པུ་)རི་ན་དགེ་འདུན་སྟོང་བཅུ་
གཉིས་གནས་པ
་པ་ལས་འགའ་ཞིག་ནང་མ་མཐུན་པར་དམག་དྲངས་པ་ལ་འཁོར་ལོ་ཞིག་
འཕང་སྟེ་བཟློག་པར་མཛད་པ་གསུམ་པ། རྒྱལ་བོ་ཤིང་རྟ་མཁན་གྱི་རང་(རིང་)ཝ་ར་ནཱ་
སིའི་ཕྱི་རོལ་བའི་དམག་དཔུང་ཉི་མ་སྒྲིབ་པ་ལྟ་བུ་ལྷག་སྟེ་མ་གདྷུའི་
དྷུའི་སངས་རྒྱས་ཀྱི་བསྟན་
པ་དར་བའི་ཕྱོགས་གཞོམ་པར་རྩོམ་པའི་མདུན་དུ་སྐུ་ལུས་གཅེར་བུར་ཕྱུང་སྟེ་ཧ་ཧ་ཞེས་
པའི་གད་རྒྱངས་བསྒྲགས་པ་ཙམ་གྱིས་བཟློག་པར་མཛད་པ་བཞི་བ། རྒྱལ་བོ་དྲེགས་པ་སྡེ་
བཞི་དཔང་དུ་བཙུགས་ཏེ་ཕྱི་ནང་གཉིས་ལས་ཤིང་སྟན་བསྒུལ་བར་སུས་ནུས་པ་དེ་ལ་གསེར་
སྲང་སྟོང་སྦྱིན་(༢༩བ)ཅིང་གཅིག་ཤོས་དེའི་བསྟན་པ་ལ་འཇུག་ཆད་བྱས་པའི་ཚེ་གྲུབ་ཆེན་
གྱིས་ཤིང་སྙན་རྒྱང་རིང་བོར་འཕང་སྟེ་ཕྱི་རོལ་བ་མང་བོ་ནང་བའི་བསྟན་པ་ལ་བཙུད་པ་
ལྔ་བ། ཉིད་ལ་མི་དད་པའི་རྒྱལ་བོ་ཨུབཏུ་ཞེས་བྱ་བས་སྤྱན་དྲངས་ཏེ་མི་གཙང་བའི་དོང་
ཁ་གོས་ཀྱིས་གཡོགས་པའི་སྟེང་དུ་བཞུགས་སུ་གསོལ་ནས་དོང་ནང་དུ་ལྷུང་བ་ན་ཁ་ཤིང་
--- 313

༄༄༅༅།། རྒྱལ་མཁན་ཆེན་སྐལ་བཟང་གྲགས་པ་རྒྱ་མཚོའི་གསུང་འབུམ་པོད་དང་བོ་བཞུགས་སོ།།
དང་རྡོ་སོགས་ཀྱིས་བཅད་དེ་བཞག་པས་ཕྱི་ཉིན་ཚོངས་(ཚོང་)འདུས་སུ་བྱོན་ཏེ་ང་སླར་ཡང་
སྤྱན་དྲོངས་ཞེས་གསུངས་པས་རྒྱལ་བོས་འགྱོད་ཚང་(ཚངས་)ཕུལ་བ་དྲུག་པ། ཡང་རྒྱལ་བོ་
དེས་བུད་ཤིང་བརྩེགས་པའི་སྟེང་ལ་གྲུབ་ཆེན་བཞུགས་སུ་གསོལ་ཏེ་ཞག་གསུམ་དུ་མེ་སྦར་
བས་ཀྱང་མ་གནོད་པ་བདུན་པ། ཝ་ར་ན་སིའི་རྒྱལ་བོ་ལ་ཟབ་མོའི་ཚིགས་སུ་བཅད་པ་ལྔ་
བསྩལ་བའི་ཚེ་མེ་ཏོག་གི་ཆར་པུས་མོ་ནུབ་ཙམ་བབས་པ་བརྒྱད་པ། རྒྱལ་བོ་དེས་དབང་
ཞུས་པའི་ཚེ་དཀྱིལ་
ཀྱེལ་འཁོར་གྱི་རྡུལ་ཚོན་རིན་པོ་ཆེའི་ཕྱེ་མས་བྱ་དགོས་གསུངས་པས་རྒྱལ་བོ་
འགྱོད་པ་སྐྱེས་པ་རྫུ་འཕྲུལ་གྱིས་འདུན་པར་བྱས་པ་དགུ་བ། དེ་ལ་རྒྱལ་བོས་ཞག་བདུན་
གྱི་བར་འགྱོད་ཚང་(ཚངས་)ཕུལ་བའི་ཚེ་ཆུ་ཆེན་པོའི་སྟེང་དུ་མ་བྱིང་བར་བཞུགས་པ་བཅུ་
བ། རྒྱལ་པོས་གྲོང་ཁྱེར་མང་བོ་བླ་མའི་མཆོད་གཞིས་སུ་ཕུལ་བས་དེར་སྦྱིན་གཏོང་གི་ཁང་
བ་བརྩིག་(བརྩིགས་)ནས་ལོ་གསུམ་དུ་སྦྱིན་པ་རྒྱ་ཆེན་པོ་མཛད་པའི་མཐར་གར་བཞུད་ཆ་
མེད་དུ་སོང་བ་བཅུ་གཅིག་པ། ལྷོ་ཕྱོགས་ཀྱི་གྲོང་ཁྱེར་ཞིག་ན་གནོད་སྦྱིན་གཉིས་ཀྱིས་ཉིན་
རེ་བཞིན་མི་རྒན་གཞོན་གཉིས་རེ་ཟ་བ་བཏུལ་ནས་(༣༠ན)ལྷ་ཁང་བརྩིག་(བརྩིགས་)པ་བཅུ་
གཉིས། དགེ་འདུན་རྣམས་དད་པར་བྱ་བའི་ཕྱིར་སྟ་(ལྟ་)སྟངས་བྱས་པ་ཙམ་གྱིས་ནམ་
མཁར་བྱ་འཕུར་བ་ཐམས་ཅད་ཕྱག་ཏུ་ལྷུང་བས་དེ་དག་གིས་བཀའ་བསྒོ་བའང་ཉན་པ་བཅུ་
གསུམ། ཝ་ར་ན་སིའི་གཙོ་བོ་བརྒྱད་བཅུ་(ཅུ་)ལ་གསུང་ཅི་ཡང་མ་གནང་ཡང་ཐུགས་ཏིང་
ངེ་འཛིན་ལ་གཏད་པ་ཙམ་གྱིས་དེ་དག་ལ་ཀེང་རུས་སོགས་མི་སྡུག་པའི་འདུ་ཤེས་སྐྱེས་ཏེ་
ནགས་སུ་བསྒོམས་པས་ཏིང་ངེ་འཛིན་གྱི་སྒོ་མང་བོ་མངོན་དུ་གྱུར་པ་བཅུ་བཞི། རྒྱལ་བོ་
ཛ་ཡ་སེ་ན་དང་པཎྚི་ཏ་ཨ་ནནྟ་གཉིས་ཁོང་ལ་མི་དད་ཅིང་སྐུ་ལ་བསྔོ་བ་ལ་མཉམ་བཞག་
གི་ཕྱག་རྒྱ་བྱེད་བཅུག་སྟེ་ཐུགས་ཅུང་ཟད་གཏད་པས་སྐད་ཅིག་དེ་ཉིད་ལ་ཟད་པར་ལ
སོགས་པའི་ཏིང་ངེ་འཛིན་མཐའ་ཡས་པ་ལ་བཀོད་པ་བཅོ་ལྔ། ཝ་ར་ན་སིའི་རྒྱལ་བོ་ལ་
ཁྱོད་ང་
་་ང་ལ་ཐེ་ཚོམ་ཟོས་པས་ཚེ་འདིར་དངོས་གྲུབ་མི་འགྲུབ་ཀྱང་བར་དོར་མཆོག་རྙེད་པར་
འགྱུར་ཞེས་ལུང་བསྟན་མཛད་པ་བཅུ་དྲུག། ཝ་ར་ན་སིའི་རྒྱལ་བོས་གྲུབ་ཆེན་གཞན་དུ་
-314--

༄༅།། མི་ཏུའི་དཀྱིལ་
ང་སྐབས་ཀྱི་གསུང་བཤད་ཟིན་བྲིས་བཞུགས་སོ།།
འབྱོན་མི་འཇུག་སྙམས་(སྙམ་)ནས་གཙུག་ལག་ཁང་དུ་བཅུག་སྟེ་སྒོ་ལ་རྒྱས་བཏབ་ཀྱང་ཕྱི་
རོལ་དུ་ཕ་བོང་ཞིག་གི་སྟེང་ན་རྩེད་མོ་མཛད་ཅིང་ནང་ནའང་བཞུགས་པར་སྣང་བ་བཅུ་
བདུན། ཡང་བྲང་ཁང་ཞིག་ན་བཞུགས་པའི་ཚེ་ཁང་བའི་བུ་ག་ཞིག་ནས་དགེ་སློང་གཉིས་
ཀྱིས་ནང་དུ་བལྟས་པས་ལྷ་ཀླུ་གནོད་སྦྱིན་མང་བོ་ལ་ཆོས་སྟོན་པར་མཐོང་བ་བསྭོ་བརྒྱད་
པའོ།། : །
དེ་ལྟར་ངོ་མཚར་བའི་གཏམ་བཅོད་(བཅོ་)བརྒྱད་དང་། གཞན་ཉི་ཤུར་(༣༠བ)
བཤད་པ་ཡང་ཡོད་ལ། དེ་འདྲ་བའི་གྲུབ་ཆེན་དེ་ཉིད་བལ་བོ་ཕྱོགས་སུ་ཕེབས་པའི་ཚེ་ཁྲོ་
ཕུ་ལོ་རྩ་(ཙ་)བ་བསོད་ནམས་སེངྒེ་གདན་འདྲེན་དུ་བྱོན་པར་གྲུབ་ཆེན་གྱིས་ཞལ་བོད་དུ་
བསྟན་ནས་བཞུགས་འདུག་པས་ཕེབས་པ་སྲིད་དགོངས་ཏེ་བོད་དུ་འབྱོན་པའི་ཞུ་ནན་ཕུལ་
ཀྱང་ཞལ་བཞེས་མ་གནང༌། ་ འདུ་འབྲལ་མེད་པར་རྗེས་སུ་འབྲང་བཞིན་ཞུ་བ་ཡང་ཡང་
ཕུལ། · སྐབས་ཞིག་(ཤིག་)ཚད་པའི་ནད་ཀྱིས་ཟིན་ཅིང་གྲུབ་ཆེན་རྒྱ་གར་དུ་ཕེབས།་ ད་
དུང་རྗེས་རིང་འདེད་བྱས་ནས་རྒྱ་གར་ལ་ཕྱིན་ཞུ་ནན་བྱས་ཀྱང་མ་གནང་བས་འདོད་དོན་
མ་གྲུབ་པར་འགྲོ་པ་ལས་གྲུབ་ཆེན་འདིའི་དྲུང་དུ་ཤི་ན་ཕྱི་མའི་བཙན་ས་ཟིན་པ་འོང་བས་སླ་
སྙམས་(སྙམ་)དུ་གྲུབ་ཆེན་བཞུགས་པའི་ཁང་ཐོག་ནས་མཆོང་བས་གྲུབ་ཆེན་གྱིས་རྫུ་འཕྲུལ་
གྱིས་བཟུང་ནས། ་སྔར་ཁྱོད་ཀྱི་སྡིག་སྒྲིབ་མ་དག་པས་ང་བོད་དུ་འགྲོ་བར་ཁས་མ་བླངས་པ་
ཡིན། ད་ཁྱོད་ཀྱིས་ངའི་དོན་ལ་དཀའ་བ་ཆེན་པོ་སྤྱད་པས་སྡིག་སྒྲིབ་དག་འདུག་པས་ང་
བོད་དུ་འགྲོ་ཆོག་གསུངས་ནས་ཕེབས། སྙིང་བོ་དོན་གསུམ་དང༌། མི་ཏྲ་བརྒྱ་རྩ། ཁྲིད་
དྲུག་ལ་སོགས་པ་གནང་ཡང་ཁྲིད་དྲུག་གི་བརྒྱུད་པ་དེང་སང་ཡོད་མེད་ཆ་མ་ འཚལ། མི་
ཏྲ་བརྒྱ་རྩ་ངེད་ཚོས་ཐོབ་པའི་བརྒྱུད་པ་འདིར། སྐྱབས་མགོན་སྐུ་འཕྲེང་གོང་མ་གསུམ་ག་
བཞུགས་པས་ཤིན་ཏུ་ལེགས་པ་ལྟ་བུ་རེད་གསུངས། དེ་ཡང་། ཁར་ཚང་(ཁ་རྩང་)ཞུས་
ཟིན་པ་ལྟར་གཤེད་དམར་འདི་བར་ཆད་བཟློག་པ་ལ་ཤིན་ཏུ་བསྔགས་ཤིང་། དོན་ལ། ་ རྗེ་
བཙུན་འཇམ་དབྱངས་ཁྲོས་པ་གཤེད་དམར། ཅུང་ཟད་ཁྲོས་པ་དགྲ་(༣༡ན)ནག། ཤིན་ཏུ་
-315

༄༅། རྒྱལ་མཁན་ཆེན་སྐལ་བཟང་གྲགས་པ་རྒྱ་མཚོའི་གསུང་འབུམ་པོད་དང་པོ་བཞུགས་སོ།།
ཁྲོས་པ་འཇིགས་བྱེད་ཡིན་པས་གསུམ་ག་རྗེ་བཙུན་འཇམ་དབྱངས་ཀྱི་སྐུའི་རྣམ་རོལ་དུ་འདྲ་
ཡང་བར་ཆད་བཟློག་པ་ལ་འདི་ཉིད་བསྔགས། དེ་ཡང་ལོ་རྒྱུས་ཀྱི་དབང་དུ་བྱས་ན། རྒ་
ཆ་
ལོ་རྣམ་རྒྱལ་རྡོ་རྗེ་ཟེར་བ་ལོ་ཙ་(ཙཱ་)བ་ཞིག་མིན་ཀྱང་ཁམས་པ་སྒ་(རྒ་)ལའི་སྤྲུལ་སྐུར་གྲགས་
པས་སྒ་(རྒ་)ལོ་ཟེར། སྐབས་ཤིག་ན་བར་ཆད་ཀྱི་རྣམ་པས་མནལ་ལམ་དུ་རྒད་པོ་ལྷམ་ཧྲུལ་
ཁུར་བ་ཞིག་བྱུང་ནས། ངས་ལྷམ་འདི་རལ་གྱི་བར་ཁྱོད་བཙལ་བ་ཡིན་ཟེར་ནས་
་ནས་དེར་སྡོད་
པ་རྨིས། དེ་(དེའི་)རྗེས་ཉིན་མོ་ཞིག་ལ་བཙུན་པ་དཔེ་མང་བོ་ཁུར་བ་གང་ནས་བྱུང་ཆ
མེད་པ་ཞིག་འོང་སྟེ(འོངས་ཏེ)། ཚིག་གཅིག་བཏོན་ནས། འདིའི་དོན་ཁྱོད་ཀྱིས་ཤེས་སམ་
ཟེར། མི་ཤེས་བྱས་པས། ཡི་གེ་ལ་ནི་མ་བརྟེན་པར།། དམ་པའི་དོན་ནི་རྟོགས་མི་འགྱུར་
ཟེར། དེར་ཉེ་གནས་ཀྱི་ཚུལ་དུ་བསྡད། རྗེས་སོར་རྒ་ལོ་རང་ཡུལ་དུ་ཕེབས་པར། ཡབ་
ཀྱིས་ཁྱོད་འོང་པ་(འོངས་པ་)ལེགས་ཏེ་ཁྱོད་ལ་བར་ཆད་ཤིན་ཏུ་ཆེ་ཞིང་སྔར་གྱི་དེ་དག་ཀྱང་
བར་ཆད་ཀྱི་ལྟས་ཡིན་པས་གཟབ་དགོས་བྱས་པ་ལ་བརྟེན་ནས་ཕྱིར་བྱོན་ནས་ཐུགས་དམ་
ཉམས་བཞེས་མང་དུ་མཛད་ཀྱང་བཙུན་པ་དེ་འགྲོར་མ་ཉན། ཐར་བ་ལོ་ཙཱའི་མདུན་ལ
གཤེད་དམར་འདིའི་དབང་ཞུ་བར་འབྱོན་དུ་བཞེད་པ་ན། བཙུན་པ་དེས་དེར་འགྲོ་མི་
རུང་། ལམ་ན་བར་ཆད་ཡོད། ཡུལ་(༣༡བ) དུ་ཕ་མ་ཚོ་ལ་ཡང་ཨེ་འཕྲད་མི་ཤེས། ཞེས་
སོགས་ཀྱིས་བཤོལ་ཇི་ལྟར་བཏབ་ཀྱང་མ་གསན་པར་འབྱོན་ཏུ་ཆས་པའི་ཚེ། ཡུན་རིང་
འགྲོགས་པའི་གྲི་གུག་ཀྱིས་བསླུས་པ་ཡིན་པས། ང་འགྲོ་ཡི་ཁྱེད་ཀྱིས་ང་སྒོར་སྐྱོལ་ཟེར་བ་
ལྟར་བསྐྱལ་བས་ནུབ་ཕྱོགས་སུ་རྟ་ཞིག་ཞོན་ཏེ་རླུང་འཚུབས་ཆེན་པོ་ཞིག་དང་མཉམ་པོར་
གར་
་སོང་ཆ་མེད་དུ་གྱུར་པའི་ལོ་རྒྱུས་ལྟར་མཚན་ཙམ་གྱིས་ཀྱང་བདུད་སྡེ་ཐམས་ཅད་སྐྲག་
པར་བྱེད་པ་ཡིན་པས། ཀུན་མཁྱེན་གོང་མས་ཀྱང་འདི་ལྟ་བུ་ལ་དགོངས་ཏེ་གཤེད་དམར་
དང་འབྲེལ་བའི་སྟ་གོན་མཛད་པ་ཡིན་འདུག། དེ་ཡང༌། གཤེད་དམར་འདི་ལ་ཟུར་
བཀའ་ཡང་ཡོད་ཅིང་དེ་སྤྱི་བཀའི་གཤེད་དམར་འདི་དང་ཕྱག་མཚན་ལྷ་གྲངས་སོགས་ཀྱང་
འདྲ་མོད་ཆོ་ག་མི་འདྲ་གསུངས།
--316--

༄༅།། མི་བུའི་དཀྱིལ་འ
དེ་ནས། རིགས་དང་མོས་པ་འདྲི་བ་ནི། : ཀྱེ་བུ་ཁྱོད་སུ་ཡིན་ཅི་ལ་དགའ།། ཞེས་
པ་སྟེ། བུ་ཁྱོད་སུ་ཡིན་ཞེས་པས་ཁྱོད་ཐེག་པ་གང་གི་རིགས་ཅན་ཡིན་ཞེས་པ་འདྲི་བ་
ལ། ལན་ནི་སྐལ་བཟང་བདག་ཞེས་པ་སྟེ། སྐལ་བཟང་ནི་བྱང་ཆུབ་སེམས་དཔའི་མཚན་
གྱི་རྣམ་གྲངས་ཡིན་པས་ཐེག་ཆེན་གྱི་རིགས་ཅན་ཡིན་ཞེས་ལན་འདེབས་པ་ཡིན། · ཅི་ལ་
དགའ་ཞེས་པས་ཁྱོད་ལམ་གང་ལ་མོས་ཞེས་དྲིས་པའི་ལན་དུ། བདེ་བ་ཆེན་པོའི་ཡེ་ཤེས་
ལ་མོས་ཞེས་ལན་འདེབས་པ་ནི་བདེ་བ་ཆེན་པོ་ལའོ་ཞེས་པས་བསྟན། སྔགས་སྡོམ་སྐབས་
སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ་ཞེས་པ་
དགོངས་གསོལ། དུས་འདི་ནས་བཟུང་སྟེ་ཇི་སྲིད་(༣༢ན)བྱང་ཆུབ་སྙིང་བོ་ལ་མཆིས་ཀྱི་
བར་དུ་ཞེས་པས་དུས་ཀྱི་ཁྱད་པར་བསྟན་ཅིང་། སྡོམ་པ་ལ་སྤྱིར་ཉིན་ཞག་མཐའ་ཅན་
དང་ཇི་སྲིད་འཚོའི་མཐའ་ཅན་བྱང་ཆུབ་མཐའ་ཅན་སོགས་མང་དུ་ཡོད་པ་ལས་འདི་བྱང་
ཆུབ་མཐའ་ཅན་དུ་སྟོན། ཇི་ལྟར་དུས་གསུམ་མགོན་པོ་རྣམས་ཞེས་སོགས་ཤོ་ལོ་ཀ་གཅིག་
གིས་བསམ་པའི་ཁྱད་པར་བསྟན་ལ། དོན་ནི། དུས་གསུམ་དུ་བྱོན་དང་འབྱོན་འགྱུར་གྱི་
སངས་རྒྱས་ཐམས་ཅད་ཀྱང་སློབ་པ་ལམ་གྱི་གནས་སྐབས་སུ་བྱང་ཆུབ་ཏུ་ངེས་པར་བྱེད་པའི་
ཆོས་གཅིག་བུ་ནི་བྱང་ཆུབ་ཀྱི་སེམས་རིན་པོ་ཆེ་འདི་ཉིད་ཡིན་པས་བདག་གིས་ཀྱང་སེམས་
དེ་བཟུང་བར་བགྱི་ཞེས་པ་རེད། དེ་ནས་སྔགས་སྡོམ་འཛིན་པ་དངོས་ལ་རིགས་ལྔ་སོ་སོའི་
དམ་ཚིག་བཅུ་དགུ་ལས།. ཚུལ་ཁྲིམས་ཀྱི་ནི་བསླབ་པ་དང༌།། ཞེས་སོགས་ཤོ་ལོ་ཀ་གཅིག་
དང་རྐང་བ་གཉིས་ཀྱིས་རྣམ་སྣང་རིགས་ཀྱི་དམ་ཚིག་དྲུག་བསྟན། དེ་ཡང་། ཉེས་སྤྱོད་
སྡོམ་པའི་ཚུལ་ཁྲིམས། དགེ་བ་ཆོས་སྡུད་ཀྱི་ཚུལ་ཁྲིམས། སེམས་ཅན་དོན་བྱེད་ཀྱི་ཚུལ་
ཁྲིམས་གསུམ་འཛིན་པ་སོ་སོར་གསུམ་དང༌། སངས་རྒྱས་ཆོས་དང་དགེ་འདུན་ལ་སྐྱབས་སུ་
འགྲོ་བ་གསུམ་སྟེ་དྲུག་ལ་ཟེར།
རྡོ་རྗེའི་རིགས་མཆོག་ཆེན་པོ་སོགས་ཤོ་ལོ་ཀ་གཅིག་གིས་མགོ་དགེ་བའི་བཤེས་གཉེན་
བསྟེན་པ་ནས་མཇུག་མི་སློབ་པའི་ཟུང་འཇུག་གི་བར་ལས་ཐབས་ཀྱིས་བསྡུས་པ་གང་ཡོད་
317

༄༄༅།། རྒྱལ་མཁན་ཆེན་སྐལ་བཟང་གྲགས་པ་རྒྱུ་མཚོའི་གསུང་འབུམ་པོད་དང་བོ་བཞུགས་སོ།།
རྡོ་རྗེས་མཚོན་པའི་མཚོན་དོན་དྲན་བཞིན་དུ་རྡོ་རྗེ་འཛིན་པ་རྡོ་རྗེའི་དམ་ཚིག། བཤེན་
(བཤེས་)གཉེན་(༣༢བ)བསྟེན་པ་ནས་ཟུང་འཇུག་གི་བར་གྱི་ཤེས་རབ་ཀྱི་ཆས་བསྡུས་པ་
ཐམས་ཅད་དྲིལ་བུས་མཚོན་པའི་མཚོན་དོན་དྲན་བཞིན་དུ་དེ་འཛིན་པ་དྲིལ་བུའི་དམ་
ཚིག། ཐབས་ཤེས་ ཡ་མ་བྲལ་བར་ཟུང་དུ་འབྲེལ་བ་མཚོན་པའི་སླད་དུ་ལུས་ལྷ་སྐུར་སྒོམ་པ་
ལྷ་སྐུ་ཕྱག་རྒྱ་ཆེན་པོའི་དམ་ཚིག། སྔགས་ཀྱི་རྩ་བ་རྡོ་རྗེ་སློབ་དཔོན་ཚུལ་བཞིན་དུ་བསྟེན་
པ་ལས་མི་འདའ་བ་རྡོ་རྗེ་སློབ་དཔོན་གྱི་དམ་ཚིག་སྟེ་མི་བསྐྱོད་པའི་རིགས་ཀྱི་དམ་ཚིག་
བཞི་བསྟན། རིན་ཆེན་རིགས་མཆོག་སོགས་ཤོ་ལོ་ཀ་གཅིག་གིས། ཟང་ཟིངས་(ཟིང་)མི་
འཇིགས་ཆོས་དང་བྱམས། ཞེས་པ་ལྟར་གྱི་ཟང་ཟིངས་(ཟིང་)གི་སྦྱིན་པ། མི་འཇིགས་
པའི་སྦྱིན་པ། ཆོས་ཀྱི་སྦྱིན་པ། བྱམས་པའི་སྦྱིན་པ་སྟེ་སྦྱིན་པ་རྣམ་པ་བཞི་བོ་དུས་དྲུག་
ཏུ་སྦྱིན་པའི་རིན་འབྱུང་རིགས་ཀྱི་དམ་ཚིག་བཞི་བསྟན། དེ་ཡང་། ཉིན་རེ་བཞིན་ཡང་
དུས་དྲུག་ཏུ་ཞེས་པ་སྐབས་འདི་ཙམ་མ་ཡིན་པར་བཅུ་དགུ་བོ་ཐམས་ཅད་ལ་མཐུན་པར་
སྦྱོར་དགོས། བྱང་ཆུབ་ཆེན་པོ་ལས་བྱུང་བའི།། ཞེས་སོགས་ཤོ་ལོ་ཀ་གཅིག་གིས་ཕྱི་བྱ་
སྤྱོད་ཀྱི་ཐེག་པ། ནང་རྣལ་འབྱོར་རྒྱུད་དང་རྣལ་འབྱོར་བླ་མེད་ཀྱི་ཐེག་པ། མདོའི་ཉན་
རང་བྱང་སེམས་གསུམ་གྱི་ཐེག་པའི་དམ་ཆོས་འཛིན་པ་སྟེ་འོད་དཔག་མེད་ཀྱི་རིགས་ཀྱི་དམ་
ཚིག་གསུམ་བསྟན། ལས་ཀྱི་རིགས་མཆོག་ཆེན་པོ་ལ།། སོགས་ཤོ་ལོ་ཀ་གཅིག་གིས་དོན་
འགྲུབ་རིགས་ཀྱི་དམ་ཚིག་གཉིས་བསྟན་ལ། དེ་ཡང་། བཅུ་དགུ་བོ་ཐམས་ཅད་སྡོམ་པ་
ན་སྦར་(སྤར་)བའི་ཚུལ་གྱིས་མི་མཉམ་(ཉམས་)པར་འཛིན་པ་སྟེ། དཔེར་ན། རྟ་ཕོ་གཞི་
ན་གཅིག་(༣༣ན)པ་དང་དེ་གཉིས་པར་ན་འཕར་བ་བཞིན་དམ་ཚིག་དེ་དག་མི་མཉམས་
(ཉམས་)པར་གོང་ནས་གོང་དུ་འཕེལ་བར་བྱེད་པ་དང